**นวัตกรรม(Good or Best Practice)**

**บัตรคิวความรู้สุขภาพ**

**หลักการและเหตุผล**

ปัจจุบันคนไทยมีแนวโน้มการเจ็บป่วยและเสียชีวิตจากโรคที่เกิดจากพฤติกรรมการบริโภคที่ไม่เหมาะสมสภาพแวดล้อมที่เปลี่ยนแปลง และวิถีในการดำเนินชีวิต เช่น โรคมะเร็ง เบาหวานความดันโลหิตสูง โรคหัวใจและหลอดเลือด เพิ่มมากขึ้นเรื่อยๆซึ่งโรคดังกล่าวสามารถควบคุมและป้องกันได้ โดยที่ประชาชนต้องใส่ใจดูแลตนเองด้วยการมีพฤติกรรมการบริโภคที่ถูกต้อง ควบคู่ไปกับการออกกำลังกายอย่างสม่ำเสมอเพื่อหวังให้เกิดการปรับเปลี่ยนพฤติกรรมสุขภาพจึงเป็นส่วนสำคัญที่จะจุดประกายให้ประชากรกลุ่มเสี่ยงต่อภาวะโรคกลุ่ม Metabolic ได้หันมาเอาใจใส่ดูแลสุขภาพของตนเองและคนในชุมชนซึ่งจะส่งผลดีต่อสุขภาพที่ยั่งยืนต่อไป

โรงพยาบาลส่งเสริมสุขภาพตำบลกุดจิก จึงได้กำหนดแนวทางในการดำเนินงานขึ้นผ่านระบบการสื่อสารที่ทุกคนสามารถเข้าถึงได้ง่าย โดยเฉพาะในกลุ่มผู้ที่มารับบริการ เพื่อเป็นการเผยแพร่แนวทางการป้องกันตัวเองจากโรคและภัยสุขภาพ ซึ่งสื่อนี้คือ **บัตรคิวความรู้สุขภาพ**

**วัตถุประสงค์**

๑. เพื่อให้ผู้รับบริการมีความรู้เรื่องสุขภาพและสามารถนำความรู้นั้นไปปฏิบัติได้และถ่ายทอดไปสู่บุคคลรอบข้างได้

๒. เพื่อให้ผู้รับบริการได้รับการบริการเป็นไปตามกำหนดเวลาราชการด้วยความสะดวกเป็นธรรม ตามระบบบริการของรัฐ

๓. เพื่อสร้างความพึงพอใจต่อระบบบริการของ รพ.สต.กุดจิก อ.ท่าคันโท จ.กาฬสินธุ์

**พื้นที่ และ ประชาชนกลุ่มเป้าหมาย**

พื้นที่เป้าหมาย เขตรับผิดชอบ โรงพยาบาลส่งเสริมสุขภาพตำบลกุดจิก อำเภอท่าคันโท จังหวัดกาฬสินธุ์

ประชาชนกลุ่มเป้าหมาย คือ ผู้ที่มารับบริการที่ โรงพยาบาลส่งเสริมสุขภาพตำบลกุดจิก อำเภอท่าคันโท จังหวัดกาฬสินธุ์

**ตัวชี้วัด**

๑. ผู้รับบริการมีความรู้ความเข้าใจในเรื่องสุขภาพ มากกว่าร้อยละ ๘๐

๓. ผู้รับบริการมีความพึงพอใจมากกว่าร้อยละ ๘๐

**ระยะเวลาในการดำเนินการ**

เริ่มดำเนินการ๑ตุลาคม พ.ศ. ๒๕๖๑ เป็นต้นไป

**วิธีดำเนินการ**

๑.คัดเลือกความรู้ด้านสุขภาพตามบริบทของ รพสต.

๒.พิมพ์หมายเลขลงกระดาษขนาด ๕x๑๐cm หรือตามความเหมาะสม

๓.พิมพ์ความรู้ด้านสุขภาพที่เลือกลงบนบัตรคิว หน้า/หลังตามความเหมาะสม

๔.จัดที่ใส่บัตรคิวให้ผู้มารับบริการเห็นชัดเจน

๕.ประชาสัมพันธ์เรื่องบัตรคิวให้ประชาชนและผู้มารับบริการทราบขั้นตอนและประโยชน์ของการใช้บัตรคิว

๖.ดำเนินการใช้บัตรคิวในสถานบริการ

๗.ประเมินผลจากผู้มารับบริการในเดือน พฤศจิกายน พ.ศ. ๒๕๖๑ โดยการสุ่มผู้รับบริการเพื่อตอบแบบสอบถาม ด้านความรู้ และความพึงพอใจ จำนวน ๒๐๐คน



|  |
| --- |
|  |

ภาพตัวอย่างบัตรคิวความรู้สุขภาพ



ภาพตัวอย่างการให้บริการบัตรคิวความรู้สุขภาพ

**ผลการดำเนินการ**

จากผลการดำเนินงาน การให้บริการสุขภาพผ่านระบบบัตรคิวสุขภาพ พบว่า

๑.ด้านความรู้ความเข้าใจผู้รับบริการมีความรู้ความเข้าใจในเรื่องสุขภาพในเรื่องการปฏิบัติตัวของผู้ป่วยโรคความดันโลหิตสูง เบาหวาน ผื่นคันบนผิวหนัง ไข้ตัวร้อน คนเป็นลม สุนัขกัด ไฟไหม้น้ำร้อนลวก ข้อเคล็ด ข้อเคลื่อน การทำแผล สุขบัญญัติแห่งชาติ๑๐ประการ และการป้องกันโรคไข้เลือดออกไข้หวัดนก ตาแดง อุจจาระร่วง เพิ่มขึ้นกว่าเดิมร้อยละ ๘๑ของผู้มารับบริการ

๒.ประชาชนมีความพึงพอใจต่อการบริการด้านการรักษาพยาบาล และคลินิกบริการ

๒.๑ประชาชนมีความสะดวกและเป็นธรรมร้อยละ ๙๑ของผู้มารับบริการ

๒.๒เป็นไปตามกำหนดเวลาราชการหรือที่สถานบริการประกาศคือมาก่อนได้รับการบริการก่อนหลังตามกำหนดร้อยละ ๙๗ของผู้มารับบริการ

**ประโยชน์ที่ไดรับ**

๑. ผู้รับบริการมีความรู้เรื่องสุขภาพและสามารถนำความรู้นั้นไปปฏิบัติได้และถ่ายทอดไปสู่บุคคลรอบข้างได้

๒. ผู้รับบริการได้รับการบริการเป็นไปตามกำหนดเวลาราชการด้วยความสะดวกเป็นธรรม ตามระบบบริการของรัฐ

๓. ผู้รับบริการมีความพึงพอใจต่อระบบบริการของ รพ.สต.กุดจิก อ.ท่าคันโท จ.กาฬสินธุ์

**ข้อเสนอแนะ**

๑. บัตรคิวควรมีความมีความแข็งแรงทนทานมากขึ้น

๒. ควรทำอย่างต่อเนื่อง และตรวจเช็คความชำรุดของบัตร เป็นประจำ